Sa sjednice Odgajateljskog vijeća, održane 1. listopada 2020. u 14,00 sati

Na osnovi čl.78. i čl. 80. Statuta Učeničkog doma-Kutina, ravnateljica Doma sazvala je sjednicu Odgajateljskog vijeća sa sljedećim dnevnim redom:

DNEVNI RED

1. Usvajanje Zapisnika s prethodne sjednice Odgajateljskog vijeća
2. Usvajanje Izvješća o radu Učeničkog doma Kutina za šk. god. 2019./2020.
3. Usvajanje Godišnjeg plana i programa rada Učeničkog doma Kutina za šk. god. 2020./2021.
4. Usvajanje Godišnjeg plana i programa rada I., II. i III. odgojne skupine za šk. god. 2020./2021.
5. Usvajanje Plana i programa individualnog usavršavanja odgojno-obrazovnih djelatnika
6. Izvješće Povjerenstva za prijam učenika u Učenički dom Kutina za šk. god. 2020./2021.
7. Tekuća problematika

Sjednica je održana uz sve preporučene epidemiološke mjere Nacionalnog Kriznog stožera RH.

Dnevni red je jednoglasno prihvaćen.

Ad1) Zapisnika s prethodne sjednice Odgajateljskog vijeća jednoglasno prihvaćen.

Ad2) Gđa. ravnateljica je prezentirala Izvješće o radu Učeničkog doma Kutina za šk. god. 2019./.2020. Odgajatelji su izvješće prethodno dobili i na svoj e-mail. Izraženo je zadovoljstvo ostvarenim, unatoč potrebi rada na daljinu i promijenjenim uvjetima uslijed COVID-19 epidemije. Izvješće o radu Učeničkog doma za šk. god. 2019./2020. je jednoglasno usvojeno.

Ad3) Gđa. ravnateljica je prezentirala Godišnji plan i program rada Učeničkog doma Kutina za šk. god. 2020./2021., te je on jednoglasno usvojen.

Ad4) Odgajateljice su prezentirale Godišnji plan i program rada za svoje odgojne skupine s naglaskom na metode i oblike rada koji će biti provedeni. Usvojeni su Godišnji plan i program rada I., II. i III. odgojne skupine za šk. god. 2020./2021.

Ad5) Plan i program individualnog usavršavanja odgajateljice su podnijele na za to predviđene obrasce, koji je dan na uvid ravnateljici. Prihvaćeni su individualni planovi i programi stručnog usavršavanja za šk. god. 2020./2021.

Ad6) Ispred Povjerenstva za prijam učenika u Učenički dom Kutina izvješće je podnijela odgajateljica Dž. Lukač. Nakon ljetnog i jesenskog upisnog roka, ukupno je 19 novoupisanih učenika. To su učenici prvih razreda, od toga je 14 mladića i 5 djevojaka.

Ad7) U okviru ove točke gđa. ravnateljica je upoznala odgajatelje s Odlukom o provođenju zaduženja djelatnika za provođenje uputa za sprječavanje epidemije COVID-19 u Učeničkom domu.

Dovršeno u 15,00 sati